Spar Von Bonde

**Spar "Von Bonde"** (Argosia, Argos, 2754) va ser un noble desterrat de família incerta que va formar part breument de la Companyia 76 de la Cadena. En ser capturat durant una missió, va ser "rescatat", també breument per membre de la Companyia 44 a Goral-Graon.

## Història

### Origens

Spar va aparèixer a la Companyia 76 de la Cadena l'estiu del 2573, autoproclamant-se líder de grup i assegurant ser un noble buscant aventures. Aquest fet sembla incert, ja que no es reconeix l'existència d'aquesta família i era estrany trobar nobles formant part de companyies mercenàries.

### Breu missió i desaparició

Spar va liderar una missió per descobrir, juntament amb els seus companys, qui estava atacant i robant un petit poblet del ducat d'Argosia. En descobrir que els autors dels actes vandàlics eren una colònia de kenkos, el grup de mercenaris de la Cadena, justament amb l'Spar, va decidir atacar el seu niu.

Perseguint un assaltant humà amb pinta sospitosa, Spar va endinsar-se dins un bosc. A l'assaltant se'l va trobar més tard lligat, però de l'Spar no se'n va saber res més durant la resta de la missió.

### Empresonament doble a Goral-Graon

Durant la persecució del sospitós en missió amb la Companyia 76, Spar va ser emboscat per membres de les Dagues Vermelles, una companyia mercenària en alça pels ducats d'Argosia i Estaón.

Tot i no poder provar que venia de llinatge noble, van veure que el noi era versat en lletres i el van portar captiu cap a la ciutat fronterera de Goral-Graon, on havien sigut contractats per una missió. Allà, Spar va ser portat a una mina abandonada on el van tancar i obligar a traduir missives en clau per diferents destinataris de diferents regnes.

A finals de la tardor del mateix 2573, membres de la Companyia 44 en missió per la Cadena el van trobar i provar d'alliberar amb l'objectiu que testifiqués davant les autoritats, però van ser descoberts, detinguts i empresonats per la Guàrdia de la Roca de Graon. Spar i altres membres de les Dagues Vermelles van ser empresonats juntament amb ells.

### Alliberament i re-empresonament

Durant l'hivern del 2573, els membres de la Cadena empresonats a Goral-Graon van ser alliberats gràcies a diverses negociacions amb la Guàrdia de la Roca. Amb aquests va ser alliberat l'Spar, qui va viatjar per la serralada de Gorondal fins arribar a El Pas on va trobar feina a la taverna *El Bard Bastard* de Gudrún.

Durant una missió de La 44 de La Cadena, Von Bonde va retrobar-se a la taverna amb en Jurick, amb qui va compartir presó. El retrobament va ser breu, ja que uns membres de la Guàrdia Roja d'Àvalon van entrar a *El Bard Bastard* i es van emportar al jove Von Bonde per cap raó aparent.

### Re-alliberament i...

Durant el viatge de tornada a Àvalon, la comitiva de la Guàrdia Roja que el transportava va patir una emboscada a prop de la frontera amb Argos. La comitiva mai va arribar al seu destí.

Inconscient d'el fet succeït durant la nit, Spar va despertar ferit i alliberat dels seus grillons, i envoltat de les restes d'una gran matança. Lliure de nou, va iniciar un viatge pel nord d'Argos cercant ajuda i un nou destí, inconscient que ja l'havien pres per ell.

## Off-role

El nom es compon per la marca d'aigua Spar i la paraula bombó pronunciada com si fos francès.